Генадзь Каханоўскі - Вікіпэдыя

# Генадзь Каханоўскі

### Зьвесткі зь Вікіпэдыі — вольнай энцыкляпэдыі.

Гена́дзь Кахано́ўскі (8 студзеня 1936 — 10 студзеня 1994) — беларускі гісторык, краязнавец, які ўсё жыцьцё прысьвяціў роднаму Маладэчанскаму краю.

## [рэдагаваць] Біяграфія

Нарадзіўся 8 студзеня 1936 у Дамашах каля Маладэчна. Юначыя гады правёў у Маскве, дзе ачольваў беларускае студэнцкае зямляцтва, сустракаўся там з Уладзімерам Дубоўкам і Міколам Улашчыкам.

Па заканчэньні вучобы вярнуўся ў Маладэчна, працаваў ў абласным краязнаўчым музэі, дзе стварыў экспазыцыю, за якую яго абвінавацілі ў нацыяналізьме. У 1969 атэстацыйная камісія прызнала працу маладога гісторыка-патрыёта шкоднай для камуністычнага выхаваньня савецкіх людзей. Звольненага Каханоўскага аднавілі на працы, дзякуючы заступніцтву Максіма Танка і Янкі Брыля, але нападкі на вучонага не спыняліся.

У 1989 спрычыніўся да заснаваньня Беларускага краязнаўчага таварыства і стаў яго першым старшынём. У 1992 абараніў першую ў Беларусі доктарскую дысэртацыю па крыніцазнаўстве матэрыяльнай і духоўнай культуры нашага народу. Напісаў і выдаў шэраг кніг па фальклярыстыцы і археалёгіі, дасьледаваньні, прысьвечаныя Яўстаху Тышкевічу, Адаму Кіркору, Максіму Багдановічу.

Памёр 10 студзеня 1994 у Маладэчна ва ўзросьце 58 гадоў.

## [рэдагаваць] Зьнешнія спасылкі

- Імёны Свабоды: Генадзь Каханоўскі
- Біяграфія на «Мая Беларусь»

Атрымана з «http://be.wikipedia.org../../../%D0%B3/%D0%B5/%D0%BD/%D0%93%D0%B5%D0%BD%D0%B0%D0%B4%D0%B7%D1%8C_%D0%9A%D0%B0%D1%85%D0%B0%D0%BD%D0%BE%D1%9E%D1%81%D0%BA%D1%96_fb2b.html»

Катэгорыя: Беларускія гісторыкі

##### Views

- Артыкул
- Гутаркі
- Бягучая вэрсія

##### Пошук